Περιεχόμενα

# Χειρισμός διπλότυπων εγγραφών

Επιλέγει ή αφαιρεί τις διπλότυπες γραμμές ή στήλες από την επιλογή. Το παράθυρο διαλόγου διπλότυπων εγγραφών έχει διάφορες επιλογές.

Για να έχετε πρόσβαση σε αυτήν τη λειτουργία...

#### Από τη γραμμή μενού:

Επιλέξτε Δεδομένα - Διπλότυπα....

#### Από τη διεπαφή με καρτέλες:

Επιλέξτε Δεδομένα - Διπλότυπα.

Σύγκριση: καθορίζει εάν θα συγκριθούν γραμμές ή στήλες.

Κεφαλίδα: καθορίζει εάν τα επιλεγμένα δεδομένα περιλαμβάνουν κεφαλίδες πίνακα. Εάν επιλεγεί, οι κεφαλίδες πίνακα (η πρώτη γραμμή ή στήλη) αγνοούνται.

Η Σύγκριση κατά: καθορίζει ποια πεδία θα συγκριθούν (και ποια θα αγνοηθούν) κατά τον προσδιορισμό του εάν δύο γραμμές ή στήλες είναι διπλότυπες ή όχι.

Ενέργεια: καθορίζει εάν θα επιλεγούν ή θα αφαιρεθούν οι διπλότυπες γραμμές ή στήλες.

Όταν καταργούνται διπλότυπες εγγραφές, διαγράφονται ολόκληρες οι γραμμές ή οι στήλες στην περιοχή που περιέχουν αυτά τα διπλότυπα. Αυτή η ενέργεια προκαλεί τη μετατόπιση των γύρω κελιών και τη συμπλήρωση των κενών χώρων που έχουν απομείνει. Εάν η σύγκριση πραγματοποιηθεί κατά μήκος των γραμμών, τα κελιά κάτω από τα αφαιρούμενα διπλότυπα θα μετατοπιστούν προς τα πάνω. Αντίθετα, εάν η σύγκριση γίνει κατά μήκος των στηλών, τα κελιά στα δεξιά των διαγραμμένων διπλότυπων θα μετακινηθούν προς τα αριστερά.