Περιεχόμενα

# Γενικά

Καθορίζει τις γενικές ρυθμίσεις για το LibreOffice.

Για να έχετε πρόσβαση σε αυτήν τη λειτουργία...

Επιλέξτε LibreOffice - ΠροτιμήσειςΕργαλεία - Επιλογές - LibreOffice - Γενικά.

## Βοήθεια

Καθορίζει τον τρόπο συμπεριφοράς της εγκατεστημένης βοήθειας.

### Εκτεταμένες συμβουλές

Εμφανίζει ένα κείμενο βοήθειας όταν τοποθετείτε τον δρομέα πάνω σε ένα εικονίδιο, μία εντολή μενού, ή σε έναν έλεγχο πάνω σε ένα παράθυρο διαλόγου.

## Κατάσταση εγγράφου

### Η εκτύπωση ορίζει την κατάσταση "Το έγγραφο τροποποιήθηκε"

Καθορίζει αν η εκτύπωση του εγγράφου μετράει ως τροποποίηση. Όταν αυτή η επιλογή είναι ενεργή, θα σας γίνεται ερώτηση για αποθήκευση των αλλαγών όταν κλείνει το έγγραφο. Τότε θα εισάγεται η ημερομηνία εκτύπωσης στις ιδιότητες του εγγράφου ως αλλαγή.

## Έτος (Δύο ψηφία)

Μπορείτε να ορίσετε ένα εύρος ημερομηνίας, μέσα στην οποία το σύστημα αναγνωρίζει ένα διψήφιο έτος.

Στο LibreOffice, τα έτη υποδεικνύονται με τέσσερα ψηφία, έτσι ώστε η διαφορά μεταξύ 1/1/99 και 1/1/01 να είναι δύο χρόνια. Αυτή η ρύθμιση Έτος (δύο ψηφία) επιτρέπει στο χρήστη να ορίσει τα έτη κατά τα οποία προστίθενται διψήφιες ημερομηνίες στο 2000. Για παράδειγμα, εάν καθορίσετε ημερομηνία 1930 ή μεταγενέστερη, η καταχώρηση "1/ 1/20" αναγνωρίζεται ως 01-01-2020 αντί για 01-01-1920.

## Βοηθήστε στη βελτίωση του LibreOffice

### Προτροπή για αποστολή αναφορών σφαλμάτων στο The Document Foundation

Σας ρωτά εάν θα στείλετε μια αναφορά σφαλμάτων για να βοηθήσετε τους προγραμματιστές να βελτιώσουν την αξιοπιστία του λογισμικού. Κάθε φορά που το LibreOffice καταρρέει, μπορείτε να επιλέξετε να στείλετε μια αναφορά που περιέχει ανώνυμες πληροφορίες εντοπισμού σφαλμάτων, για να βοηθήσει στον εντοπισμό και τελικά στη διόρθωση της βασικής αιτίας.

## Γρήγορος εκκινητής του LibreOffice

### Φορτώστε το LibreOffice κατά την εκκίνηση του συστήματος

Εάν είναι ενεργό, φορτώνει το LibreOffice στη μνήμη, όταν ξεκινά ο υπολογιστής, ή όταν επανεκκινεί το LibreOffice. Όταν φορτώνεται, μειώνει τον χρόνο ανοίγματος του LibreOffice. Προστίθεται επίσης εικονίδιο στην περιοχή ειδοποιήσεων. Δεξιοπατήστε το εικονίδιο για να εμφανίσει ένα μενού για το άνοιγμα νέων ή υφιστάμενων εγγράφων και για σταμάτημα του γρήγορου εκκινητή.

## Συσχετισμοί αρχείων του LibreOffice

### Προεπιλεγμένες εφαρμογές παραθύρων

Κλήση διαχείρισης συσχετίσεων αρχείων Windows. Αυτό το πλήκτρο συμπεριφέρεται σύμφωνα με την πολιτική διαχείρισης συσχέτισης αρχείων Microsoft, που είναι για το άνοιγμα "Προεπιλεγμένων εφαρμογών" σε 7, 8 και 8.1· και για να εμφανίσει μήνυμα που λέει στον χρήστη πώς να ανοίξει αυτήν την μικροεφαρμογή χειροκίνητα στα Windows 10.